**DĖL ROKIŠKIO RAJONO SAVIVALDYBĖS TARYBOS 2015 M. LAPKRIČIO 27 D. SPRENDIMO NR. TS-222 „DĖL NEGAUTŲ PAJAMŲ KOMPENSAVIMO VEŽĖJAMS UŽ LENGVATINĮ KELEIVIŲ VEŽIMĄ IR NEMOKAMĄ MOKINIŲ VEŽIMĄ, TAIP PAT KELEIVINIO TRANSPORTO VEŽĖJŲ NUOSTOLIŲ, PATIRTŲ VYKDANT KELEIVINIO KELIŲ TRANSPORTO VIEŠŲJŲ PASLAUGŲ ĮSIPAREIGOJIMUS, KOMPENSAVIMO IŠ RAJONO SAVIVALDYBĖS BIUDŽETO TVARKOS APRAŠO“ DALINIO PAKEITIMO**

2018 m. lapkričio 30 d Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės taryba n u s p r e n d ž i a:

P a k e i s t i Rokiškio rajono savivaldybės tarybos 2015 m. lapkričio 27 d. sprendimu Nr. TS-222 „Dėl Negautų pajamų kompensavimo vežėjams už lengvatinį keleivių vežimą ir nemokamą mokinių vežimą, taip pat keleivinio transporto vežėjų nuostolių, patirtų vykdant keleivinio kelių transporto viešųjų paslaugų įsipareigojimus, kompensavimo į rajono savivaldybės biudžeto tvarkos aprašo patvirtinimo“ patvirtinto Negautų pajamų kompensavimo vežėjams už lengvatinį keleivių vežimą ir nemokamą mokinių vežimą, taip pat keleivinio transporto vežėjų nuostolių, patirtų vykdant keleivinio kelių transporto viešųjų paslaugų įsipareigojimus, kompensavimo į rajono savivaldybės biudžeto tvarkos aprašo 18 punktą ir jį išdėstyti taip:

„18. Kuro sąnaudų išlaidos Rokiškio rajono savivaldybės tarybos sprendimu nustatytu keleivių vežimo reguliariais vietinio susisiekimo maršrutais tarifu už vieną nuvažiuotą kilometrą kompensuojamos tėvams, kurie nuosavu transportu vežioja savo vaikus, gyvenančius kaimuose ir miesteliuose, ir kurių negalima atvežti ir parvežti atgal reguliaraus susisiekimo autobusais, mokyklų autobusais dėl maršrutų stokos ar netinkamo važiavimo grafiko:

18.1. į Rokiškio rajono savivaldybės teritorijoje vykstančius užsiėmimus, veikiančius pagal neformaliojo vaikų švietimo programas;

18.2. į Rokiškio lopšelį-darželį „Pumpurėlis“ (vaikus, turinčius negalią).“

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Panevėžio ar Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Jolita Geidanienė

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2015 M. LAPKRIČIO 27 D. SPRENDIMO NR. TS-222 „DĖL NEGAUTŲ PAJAMŲ KOMPENSAVIMO VEŽĖJAMS UŽ LENGVATINĮ KELEIVIŲ VEŽIMĄ IR NEMOKAMĄ MOKINIŲ VEŽIMĄ, TAIP PAT KELEIVINIO TRANSPORTO VEŽĖJŲ NUOSTOLIŲ, PATIRTŲ VYKDANT KELEIVINIO KELIŲ TRANSPORTO VIEŠŲJŲ PASLAUGŲ ĮSIPAREIGOJIMUS, KOMPENSAVIMO IŠ RAJONO SAVIVALDYBĖS BIUDŽETO TVARKOS APRAŠO“ DALINIO PAKEITIMO“**

**AIŠKINAMASIS RAŠTAS**

2018 m. lapkričio 30 d.

Rokiškis

**Sprendimo projekto tikslas ir uždaviniai**

Tikslas **–** papildyti Rokiškio rajono savivaldybės tarybos 2015 m. lapkričio 27 d. sprendimu Nr. TS-222 patvirtinto Negautų pajamų kompensavimo vežėjams už lengvatinį keleivių vežimą ir nemokamą mokinių vežimą, taip pat keleivinio transporto vežėjų nuostolių, patirtų vykdant keleivinio kelių transporto viešųjų paslaugų įsipareigojimus, kompensavimo į rajono savivaldybės biudžeto tvarkos aprašo 18 punktą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 18 straipsnio 1 dalis.

**Sprendimo projekto esmė**. Tvarkos aprašo 18 punkte yra nurodyta, kad ,,Visos važiavimo išlaidos kompensuojamos kaimuose ir miesteliuose gyvenančių mokinių tėvams, nuosavu transportu į Rokiškio rajono savivaldybės teritorijoje vykstančius užsiėmimus, veikiančius pagal neformaliojo vaikų švietimo programas, ir atgal vežiojantiems savo vaikus, kurių negalima atvežti ir parvežti atgal reguliaraus susisiekimo autobusais, mokyklų autobusais dėl maršrutų stokos ar netinkamo važiavimo grafiko; patirtos kuro sąnaudų išlaidos kompensuojamos Rokiškio rajono savivaldybės sprendimu nustatytu keleivių vežimo reguliariais vietinio susisiekimo maršrutais tarifu už vieną nuvažiuotą kilometrą“.

Šio sprendimo projekto esmė yra ta, kad norima papildyti važiavimo išlaidų kompensavimą ir tiems tėvams, kurie augina ikimokyklinio / priešmokyklinio amžiaus vaikus su negalia, kurie gyvena kaimuose ar miesteliuose ir kuriems reikalinga švietimo pagalbos specialistų pagalba, kurios negali užtikrinti arčiausiai jų gyvenamosios vietos esanti švietimo įstaiga ir tuo tikslu jie lanko Rokiškio lopšelį-darželį „Pumpurėlis“.

**Galimos pasekmės, priėmus siūlomą sprendimo projektą:**

**teigiamos** – tėvams, kurie augina turintį negalią vaiką, bus kompensuojamos vaiko vežiojimo nuosavu transportu kelionės išlaidos į Rokiškio l.-d. „Pumpurėlis“ ir atgal į namus;

**neigiamos** – nėra duomenų apie galimas (tikėtinas) neigiamas pasekmes priėmus teikiamą sprendimo projektą.

**Kokia sprendimo projekto nauda Rokiškio rajono gyventojams.** Tėvams, kurie augina turinčius negalią vaikus, bus kompensuojamos šių vaikų pavėžėjimo nuosavu transportu išlaidos į Rokiškio l.-d. „Pumpurėlis“ ir atgal į namus.

**Finansavimo šaltiniai ir jų poreikis.** Finansavimo šaltinis – Rokiškio rajono savivaldybės biudžeto lėšos. Lėšų poreikis priklausys nuo tėvų skaičiaus, kurie vežios vaikus į l.-d. „Pumpurėlis“ ir atgal taip pat ir nuo atstumo (nuo vaiko gyvenamosios vietos iki švietimo įstaigos).

Šiuo metu l.-d. „Pumpurėlis“ lanko 1 vaikas, kurį tėvai vežioja iš Aleksandravėlės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksmais.

Švietimo skyriaus vyriausioji specialistė Jolita Geidanienė